Държавен вестник, бр. 37, 2004 г., стр. 49

Б Р О Й  37
Д Ъ Р Ж А В Е Н   В Е С Т Н И К
С Т Р .  49
Чл. 16. Строителят:
1. осигурява:
а) извършването на СМР в технологична
последователност и срокове, определени в ин-
вестиционния проект и в плана за безопасност
и здраве;
б) комплексни ЗБУТ на всички работещи, вкл.
на подизпълнителите и на лицата, самостоятел-
но упражняващи трудова дейност, при извърш-
ване на СМР на изпълняваните от него строежи;
в) изработването и актуализирането на инс-
трукции по безопасност и здраве съобразно
конкретните условия на строителната площад-
ка по видове СМР и при изискваните по тази
наредба случаи;
г) избора на местоположението на работни-
те места при спазване на условията за безопа-
сен и удобен достъп до тях и определянето на
транспортни пътища и/или транспортни зони;
д) необходимите предпазни средства и ра-
ботно облекло и употребата им в съответствие
с нормативната уредба и в зависимост от оцен-
ката на съществуващите професионални рис-
кове за всеки конкретен случай;
е) инструктажа, обучението, повишаването
на квалификацията и проверката на знанията
по ЗБУТ на работещите;
ж) картотекиране и отчет на извършваните
прегледи, изпитвания, техническа поддръжка
и ремонти на съоръженията и работното обо-
рудване (електрическите и повдигателните съ-
оръжения, строителните машини, транспорт-
ните средства и др.) и постоянния им контрол с
оглед отстраняване на дефекти, които могат да
се отразят на безопасността или здравето на
работещите;
з) необходимите санитарно-битови помеще-
ния съобразно санитарно-хигиенните изисква-
ния и изискванията за пожарна и аварийна без-
опасност (ПАБ), времетраенето на строителс-
твото и човешките ресурси;
и) поддържането на ред и чистота на строи-
телната площадка;
к) разделянето и организирането на складо-
вите площи за различни материали, особено
когато това се отнася за опасни материали и
вещества;
л) изискванията за работа с различни мате-
риали;
м) изискванията за съхраняване и отстраня-
ване използваните опасни материали;
н) събирането, съхранението и транспорти-
рането на отпадъци и отломки;
о) адаптирането на етапите и/или видовете
СМР към действителната им продължителност
при отчитане на текущото състояние на дей-
ностите на строежа;
п) съвместната работа между строителите и
лицата, самостоятелно упражняващи трудова
дейност;
р) взаимодействието с промишлените дей-
ности на територията, на която или в близост
до която се намира строителната площадка;
с) по всяко време да може да бъде оказана
първа помощ на пострадалите при трудова зло-
полука, пожар, бедствие или авария;
2. при необходимост изработва и утвържда-
ва вътрешни документи (заповеди, образци и
др.) за осигуряване на ЗБУТ, съобразени с кон-
кретните условия;
3. предприема съответни предпазни мерки
за защита на работещите от рискове, произти-
чащи от недостатъчна якост или временна не-
стабилност на строителната конструкция;
4. не допуска наличието на работни места
извън границите на строителната площадка, а
когато това е наложително—прави специален
инструктаж по ЗБУТ на работещите и прилага
специални мерки както за тяхната защита, така
и за защита на преминаващите и/или намира-
щите се в опасната зона на извършваните СМР;
5. организира вътрешна система за провер-
ка, контрол и оценка на състоянието на без-
опасността и здравето на работещите;
6. писмено определя в длъжностни характе-
ристики задълженията на отговорните лица
(техническите ръководители, бригадирите и
др.) и работещите по отстраняване на рискове-
те в работния процес и им предоставя нужните
за това правомощия и ресурси; утвърждава ор-
ганизационна схема за взаимоотношенията
между тях;
7. предприема допълнителни мерки за за-
щита на работещите на открити работни места
при неблагоприятни климатични условия;
8. взема предвид указанията, дадени от ко-
ординаторите по безопасност и здраве, като
възлага изпълнението им на отговорни лица в
съответствие с нормативната уредба, вътреш-
ните инструкции и документи, вида на строежа,
наличието на подизпълнители и др.;
9. отговоря за вредите от замърсяване или
увреждане на околната среда в резултат от из-
вършваните СМР;
10. определя отговорни лица за прилагане
на мерки за оказване на първа помощ, за борба
с бедствията, авариите и пожарите и за евакуа-
ция; броят на тези лица, тяхното обучение и
предоставеното им оборудване трябва да бъдат
адекватни на специфичните опасности и/или
големина на строежа.
Чл. 17. (1) Строителят съгласувано с орга-
ните на Държавна агенция “Гражданска защи-
та” и Национална служба “Пожарна и аварийна
безопасност” организира разработването и ут-
върждаването на:
1. план за предотвратяване и ликвидиране
на пожари;
2. план за предотвратяване и ликвидиране
на аварии;
3. план за евакуация на работещите и на
намиращите се на строителната площадка.
(2) Плановете по ал. 1:
1. обхващат всички възможни случаи на пожа-
ри и аварии и породилите ги причини и съдържат
сигнала, известяващ “аварийно положение”;